system
Răspunde în limba română, în stilul Wikipedia, cat mai corect gramatical.
user
Împărtășește-mi câteva lucruri despre Dobolii de Jos, Covasna.
assistant
Dobolii de Jos (în ) este un sat în comuna Ilieni din județul Covasna, Transilvania, România. Se află în partea de sud-vest a județului,  în Depresiunea Sfântu Gheorghe, la o altitudine de 516 m.

Așezare 
Satul este situat la o distanță de 8 km. sud de Sfântu Gheorghe, pe malul drept al râului Olt, pe Drumul Județean 112 (ce leagă orașul Brașov de reședința județului Covasna) și aparține comunei Ilieni.

Scurt istoric 
Prima atestare documentară datează din anul 1461, dar descoperirile arheologice arată că zona a fost locuită încă din epoca bronzului.
În anul 1880  in albia Oltului a fost găsită o sabie lungă de fier de tip akinakes din prima epocă a fierului, de caracter scitic, iar pe câmpul numit Mândra (Bűszke) s-au descoperit  morminte plane de incinerație cu oase și urne de cenușă, cioburi de vase și cuțite datând din aceeași epocă.
Pe parcursul timpului localitatea a avut mai multe denumiri: Dobolaj în 1773, Dobá în 1787, Doba în 1850 și Dobolii din 1854.
Al II-lea război mondial face și aici multe victime în luptele dintre armata româna  și sovietică de o parte și detașamentele armate  ungare și germane de partea cealaltă. Trupurile celor uciși pe câmpurile de bătaie au fost îngropate în Cimitirul Eroilor din Dobolii de Jos.

Obiectiv memorial 

 Monumentul Eroilor. Obeliscul este amplasat în cimitirul militar din satul Dobolii de Jos și a fost dezvelit în anul 1946, pentru cinstirea memoriei ostașilor români, maghiari și germani, căzuți în septembrie 1944. Monumentul este alcătuit dintr-un postament în trepte, deasupra căruia se află un obelisc în formă de prismă. În partea superioară este fixată o cruce, de 5 m înălțime, pe a cărei latură frontală sunt înscrise următoarele: „Nu vărsați lacrimi pe mormânțul eroilor, ci mai curând slăviți-i în cântece, așa ca faima lor să rămână un ecou prin legenda veacurilor“. Pe fața a doua este o altă inscripție: „Să nu uităm pe cei care au căzut pentru țară. Să le îngrijim cu drag mormintele împodobindu-le frumos cu flori. Să le preamărim faptele și să ne rugăm pentru odihna sufletelor lor. I. Nicodim, patriarhul României“.

Atracții turistice 
 Conacul Hollaky
 Biserica Ortodoxă cu hramul Sfântul Mare Mucenic Dimitrie-Izvorâtorul de Mir, sfințită în anul 1895 de către mitropolitul Ardealului Miron Romanul.
 Monumentul Eroilor

Note

Bibliografie 
 C. Stanca, R. Gitta. Județul Covasna, Monografie, Editura Sport Turism București 1980.
 V. Cavruc. Repertoriul Arheologic al județului Covasna, Seria Monografii Arheologice I. ISBN 973-0-00-735-7
 I. Pisota, E. Mihai, M. Ivănescu. Județul Covasna, Ed. Academiei RSR, București 1976

Legături externe 
  Satul Dobolii de Jos 

Dobolii de Jos, Ilieni